Դիանա Մաշկովա

Դիանա Մաշկովա (,), ռուս բանաստեղծուհի, լրագրող։ «Բարության թվաբանություն» բարեգործական հիմնադրամի «Լուսավորվածություն» ծրագրի ղեկավարը և «Խնամակալ ընտանիքի այբբենարան» ակումբի հիմնադիրը։

Կենսագրություն 
Ծնվել է պրոֆեսորի և ինժեների ընտանիքում։ Ավարտել է Կազանի մանկավարժական համալսարանը և Կազանի պետական համալսարանի ասպիրանտուրան։ ԲՈՒՀ-ում դասավանդել է անգլերեն, արտասահմանյան գրականություն։ 2002 թվականին պաշտպանել է թեկնածուական թեզ։ Բանասիրական գիտությունների թեկնածու է (մասնագիտացումը՝ արտասահմանյան գրականություն)։

2002 թվականին տեղափոխվել է Մոսկվա։ Աշխատել է, որպես թարգմանիչ Daily Telegraph-ի լրագրողների հետ։ 2002-2010 թվականներին եղել է «Տրանսաերո» ավիաընկերության աշխատակից, զբաղեցրել է VIP հաճախորդների հետ աշխատանքի գծով տնօրենի պաշտոնը։ 2011-2012 թվականին եղել է ավիաընկերության ամսագրի գլխավոր խմբագիրը։ 2013-2015 թվականներին եղել է Կոմերսանտ FM-ի գրական մեկնաբանը։ Ներկայումս «ԷԿՍՄՈ» հրատարակչության մշտական հեղինակն է, համագործակցում է տպագիր լրատվամիջոցների հետ։

Առաջին հրապարակումը (չհաշված գիտական հոդվածները) տպագրվել է 2007 թվականին  «Լիտերատուրնայա գազետա»-ում։ Այդ ժամանակ էլ սկսվել է գրական կարիերան՝ լույս է տեսել «Պլյուս մինուս սեր» պատմվածքների և վիպակների առաջին ժողովածուն։ Բանաստեղծ Անդրեյ Դեմենտևի արձագանքների շնորհիվ սկսնակ հեղինակին նկատել են խոշոր հրատարակչությունում։

Դիանա Մաշկովայի վեպերի հեղինակային շարքը լույս է տեսնում «ԷԿՍՄՈ» հրատարակչատանը։ Շապիկների ձևավորման մեջ օգտագործվում են նկարիչ Էդուարդ Ուլանի նկարները։ Գրքի նոր շարքը լույս է տեսել ֆոտոնկարիչ Ելենա Մարտինյուկի հեղինակային կազմով։

2014 թվականին ամուսնու հետ հիմնադրել է «Բարության թվաբանություն» բարեգործական հիմնադրամի «Խնամակալ ընտանիքի այբբենարան» ակումբը, որը Դիանան ղեկավարել է մինչև 2018 թվականը։ Ակումբը զբաղվում է կայացած և պոտենցիալ խնամակալ ընտանիքներին ռեսուրսային աջակցությամբ, աջակցում է որբ երեխաների որդեգրմանը։

2018 թվականից «Բարության թվաբանություն» բարեգործական հիմնադրամի «Լուսավորվածություն» ծրագրի ղեկավարն է։

Ընտանիք 

Ամուսնացած է Դենիսոմ Սալտեևի հետ։ Ամուսնու հետ ունի երեք դուստր և մեկ որդի։

Մատենագրություն 
 Плюс минус любовь («Պլյուս մինուս սեր»), 2007, 5000 օրինակ
 Ты, я и Гийом («Դու, ես և Գիյոմը»), 2010, 15100 օրինակ
 Нежное солнце Эльзаса («Էլզասի մեղմ արևը»), 2010, 5000 օրինակ
 Дом под снегом («Տունը ձյան տակ»), 2010, 15000 օրինակ
 Вкус неба («Երկնքի համը»), 2010, 25000 օրինակ; 2011, 12000 օրինակ
 Парижский шлейф («Փարիզյան քափեշ»), 2010, 25000 օրինակ; 2011, 12000 օրինակ
 Женщина из прошлого («Կինն անցյալից»), 2011, 25000 օրինակ; 2011, 10000 օրինակ
 Он&Она («Նա&Նե» (համահեղինակ՝ Օլեգ Ռոյ), 2011, 20100 օրինակ
 Любовный треугольник («Սիրո եռանկյունի»), 2011, 25000 օրինակ
 Обаятельная Вера («Հմայիչ Վերան»), 2011, 7000 օրինակ
 Дочки-матери («Մայրեր-դուստրեր»), 2012, 5000 օրինակ
 Развод по-русски («Ամուսնալուծություն ռուսական ձևով»), 2013
 Главные правила жизни («Կյանքի գլխավոր կանոնները»), 2013
 Если б не было тебя («Եթե դու չլինեիր»), 2014
 Караван счастливых историй («Երջանիկ պատմությունների քարավանը»), 2016
Чужие дети («Օտար երեխաներ»), 2017
Меня зовут Гоша. История сироты («Իմ անունն է Գոշա։ Որբի պատմությունը»), 2018

Հետաքրքիր փաստեր 

 «Մայրեր-դստրեր» գրքի համահեղինակ է դարձել Դիանայի 12-ամյա դուստրը՝ Նելլան։ 
 Դիանա Մաշկովայի աշխատանքային փորձն ավիաընկերությունում արտացոլվել է «Երկնքի համը» և «Կինն անցյալից» երկերգության մեջ։
 «Եթե դու չլինեիր» և «Օտար երեխաներ» գրքերը հիմնված են իրական իրողությունների վրա և նվիրված են Ռուսաստանում որդեգրման թեմային։
 «Իմ անունն է Գոշա։ Որբի պատմությունը» գիրքը գրվել է որդեգրած որդու՝ Գեորգի Գինժուի համահեղինակությամբ։

Ծանոթագրություններ 

 

Ռուս լրագրողներ
Ռուս բանաստեղծուհիներ
Բանասիրական գիտությունների թեկնածուներ
Ռուս գրողներ